เขมสรณ์ หนูขาว

**เขมสรณ์ หนูขาว** (เกิด 7 มิถุนายน พ.ศ. 2522)  เป็นผู้ประกาศข่าว, พิธีกร, และนักอาชญาวิทยาหญิงชาวไทย เธอเป็นอดีตนักแสดง มีชื่อเสียงจากภาพยนตร์เรื่อง เสียดาย ในบท *ปู* จากการกำกับของหม่อมเจ้าชาตรีเฉลิม ยุคล ในปี พ.ศ. 2537

## ประวัติ
เขมสรณ์มีชื่อเล่นว่า มิลค์ แปลว่า นม เพราะตอนเล็ก ๆ กินนมเก่ง และมีชื่อเป็นภาษาอาหรับว่า โซฟียะห์ เกิดเมื่อวันที่ 7 มิถุนายน พ.ศ. 2522 ณ จังหวัดนครศรีธรรมราช เป็นลูกคนโตในจำนวน 3 คน ของนายสวัสดิ์ และนางมาเรียม หนูขาว เธอสมรสกับปิยทัต เหมทัต เมื่อ พ.ศ. 2564

เข้าสู่วงการครั้งแรกเมื่ออายุ 12-13 ปี จากการถ่ายโฆษณา จนกระทั่งได้มีบทบาทการแสดงครั้งแรก จากภาพยนตร์เรื่อง ท่านขุนน้อยน้อย แห่งสยาม ในปี พ.ศ. 2536 จากนั้นได้มีชื่อเสียงโดยรับบทนำจากภาพยนตร์เรื่อง เสียดาย จากการกำกับของหม่อมเจ้าชาตรีเฉลิม ยุคล ในปี พ.ศ. 2537 จากนั้นก็ได้มีผลงานการแสดงเข้ามาอีกต่อเนื่อง โดยจะรับบทเป็นตัวประกอบทั้งภาพยนตร์และละครโทรทัศน์ เช่นเรื่อง ไม้ดัด ทางช่อง 7 คู่กับ มาฬิศร์  เชยโสภณ เป็นต้น

การศึกษาจบปริญญาตรีจากคณะนิติศาสตร์ มหาวิทยาลัยกรุงเทพ ปริญญาโทสาขากฎหมายระหว่างประเทศ จากมหาวิทยาลัยลอนดอน เมโทรโปลิแทน ประเทศอังกฤษ และกลับมาทำงานเป็นผู้ประกาศข่าวทางช่อง TNN ของยูบีซี โดยรับหน้าที่เป็นผู้ประกาศข่าวเพียงอย่างเดียว ก่อนจะย้ายไปที่ช่อง 5 โดยเริ่มจากการเป็นพิธีกรในรายการ สยามเช้านี้ เริ่มในต้นปี พ.ศ. 2551 ซึ่งทำหน้าที่ทั้งผู้ประกาศข่าวและนักข่าวภาคสนามด้วย

ปัจจุบันจบการศึกษาในระดับปริญญาเอก คณะรัฐศาสตร์ สาขาอาชญาวิทยาและงานยุติธรรม ที่จุฬาลงกรณ์มหาวิทยาลัย และรายงานข่าวทาง ไทยรัฐทีวี

## การศึกษา
***ระดับมัธยมศึกษา :**  โรงเรียนปานะพันธุ์วิทยาในพระบรมราชูปถัมภ์
***ระดับปริญญาตรี :**  คณะนิติศาสตร์ มหาวิทยาลัยกรุงเทพ รุ่น 35 / ปีที่สำเร็จการศึกษา 2544
***ระดับปริญญาโท :**  มหาวิทยาลัยลอนดอน เมโทรโปลิแทน (London Metropolitan University) ประเทศอังกฤษ สหราชอาณาจักร สาขากฎหมายระหว่างประเทศ (International Law)
***ระดับปริญญาเอก :**  คณะรัฐศาสตร์ จุฬาลงกรณ์มหาวิทยาลัย สาขาอาชญาวิทยาและงานยุติธรรม

## ผลงาน
### ละครโทรทัศน์
*ละคร เคหาสน์ดาว (2535) ช่อง 5
*ละคร รุ่น 1 ตึก 5 หน้าเดิน (2537) ช่อง 7
*ละคร พลอยพราวแสง (2537) ช่อง 3
*ละคร สามผู้ยุ่งเหยิง (2537) ช่อง 9
*ละคร คือความรัก (ร้อยรสบทละคร) (2538) ช่อง 3
*ละคร ไม้ดัด (2539) ช่อง 7
*ละคร เก็บใจไว้เพื่อรัก (2540) ช่อง 3 
*ละคร ลูกสาวเจ้าพ่อ (2541) ช่อง 3 
*ละคร คนึงหา 240 วันไม่ทันห้ามใจ (2541) ช่อง 3 
*ละคร กัลปังหา (2541) ช่อง 3 
*ละคร ตะวันลับฟ้า (2542) ช่อง 3
*ละคร ตามรอยรัก (2542) ช่อง 7 รับเชิญ
*ละคร น้ำตาลใกล้มด (2542) ช่อง 7 
*ละคร สาวน้อยประแป้ง (2542) ช่อง 3 
*ละคร เจ้าสาวของอานนท์ (2542) ช่อง 5 รับบท สิรี สุทธากุล
*ละคร ตี๋ใหญ่ (2542) ช่อง 3
*ละคร ปริศนา (2543) ช่อง 7
*ละคร มนต์จันทรา (2543) ช่อง 3
*ละคร ฉันไม่รอวันนั้น (2544) ช่อง 3 
*ละคร อาจารย์โกย (2544) ช่อง 3
*ละคร ฉันชื่อไศลา รับบท อรชร (2544) ช่อง 7
*ละคร แผลเก่า (2545) ช่อง 3 
*ละคร เสื้อสีฝุ่น (2545) ช่อง 3 
*ละคร รักในรอยแค้น (2545) ช่อง 5 
*ละคร มนต์รักส้มตำ (2545) ช่อง 5 
*ละคร เทพีเจ้าสังเวียน (2545) ช่อง 7 
*ละคร เจ้าสัวสยาม (2545) ช่อง 5 
*ละคร หนี้แค้นแสนรัก (2545)  ช่อง 3 
*ละคร พุทธานุภาพ (2546) ช่อง 3
*ละคร สายโลหิต (2546) ช่อง 3
*ละคร คู่กรรม (2547) ช่อง 3
*ละคร คู่กรรม 2 (2547) ช่อง 3

### ภาพยนตร์
**•** ภาพยนตร์ สุริโยไท
*ภาพยนตร์ สมองกลคนอัจฉริยะ
*ภาพยนตร์ ตุ๊ ต๊ะ ต๋อม แต๋ม สุภาพบุรุษตัว ต.
*ภาพยนตร์ เสียดาย
*ภาพยนตร์ กว่าจะได้เผาผี(Seven Days in Coffin)

### โฆษณา

* Clearasil มอยซ์เจอร์ไรเซอร์

### มิวสิควีดิโอ
*เพลง คำถามเดิม ของ แอม เสาวลักษณ์ ลีละบุตร (2536)
*เพลง ก็เรารักกันไม่ใช่หรือ ของ แอม เสาวลักษณ์ ลีละบุตร (2537)

### ผู้ประกาศข่าว
**ปัจจุบัน**
* ผู้ประกาศข่าวรายการ **ไทยรัฐนิวส์โชว์** 
** คู่กับ ภาคภูมิ พันธุ์สถิตย์
*** วันจันทร์ - วันศุกร์ 19.00 น. - 20.00 น. ทาง ไทยรัฐทีวี
** คู่กับ พีระวัฒน์ อัฐนาค
*** วันอาทิตย์ 19.00 น. - 22.00 น. ทาง ไทยรัฐทีวี
**อดีต**
*ผู้ประกาศข่าวทาง ช่อง TNN ทางยูบีซี
*ผู้ประกาศข่าวทาง รายการ สยามเช้านี้ ทาง ช่อง 5
*ผู้ประกาศข่าว รายการ จับประเด็นข่าวร้อน ทาง ช่อง 5 
*ผู้ประกาศข่าวภาคค่ำ ทาง ช่อง 5
*ผู้ประกาศข่าวรายการ ข่าวห้า หน้าหนึ่ง ทาง ช่อง 5
* ผู้ประกาศข่าวรายการเช้าข่าวชัดโซเชียล ทาง ไทยรัฐทีวี

### พิธีกร
**ปัจจุบัน**
* DRIVE IT EASY "สนุกขับ สนุกรู้" ทุกวันอาทิตย์ เวลา 10.53 - 10.58 น. ทาง ไทยรัฐทีวี
* Zaab Today ทุกวันจันทร์ - ศุกร์ เวลา 14.05 - 15.00 น. ทาง ช่อง 9 เอ็มคอต เอชดี ร่วมกับ เบญจพล เชยอรุณ และธัณย์สิตา สุวัชราธนากิตติ์
* Crime Machine (ไขรหัสอาชญากรรม) ทางช่องยูทูบ Thairath Online Original Ep.1
**อดีต**
* 5 STATION ทุกวันศุกร์ เวลา 11.00 - 11.30 น. ทางช่อง 5

## รางวัลที่ได้รับ
* รางวัลเมขลา ครั้งที่ 26 ประจำปี พ.ศ. 2555 (ประเภทมณีเมขลาดีเด่น) สาขาพิธีกรข่าวการบ้านการเมืองดีเด่นยอดนิยม จากรายการ "ข่าว 5 หน้า 1" (ช่อง 5)
* รางวัลผู้รายงานข่าวดีเด่นหญิง จากงานรางวัลพิฆเนศวร ครั้งที่ 1 ประจำปี 2555
* รางวัลผู้ประกาศข่าวดีเด่นหญิง จากงานรางวัลพิฆเนศวร ครั้งที่ 2 ประจำปี 2556
* รางวัลผู้ประกาศข่าวหญิงยอดเยี่ยม จากงานรางวัลนาฏราช ครั้งที่ 9 ประจำปี 2560

## อ้างอิง

* มิ้ลค์ ดาราสาวหน้าหวาน ที่ปัจจุบันผู้ประกาศข่าวในรายการ สยามเช้านี้ ทางช่อง 5
* เขมสรณ์ หนูขาว ผู้ประกาศสาวไฟแรง 
* หมวกใบใหม่ดารา จับไมค์ผู้ประกาศข่าว 
* มิ้ลด์ เขมสรณ์ ขยัน ตั้งใจใฝ่รู้ ก้าวสู่ ผู้ประกาศข่าว
* มิ้ลค์ ปฏิเสธละคร-ขอมุ่งมั่นงานข่าว

หมวดหมู่:นักแสดงเด็กหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงวัยรุ่นชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:พิธีกรชาวไทย
หมวดหมู่:มุสลิมชาวไทย
หมวดหมู่:ผู้ประกาศข่าวไทยรัฐทีวี
หมวดหมู่:นักแสดงหญิงชาวไทยในศตวรรษที่ 20
หมวดหมู่:บุคคลจากคณะนิติศาสตร์ มหาวิทยาลัยกรุงเทพ
หมวดหมู่:บุคคลจากคณะรัฐศาสตร์ จุฬาลงกรณ์มหาวิทยาลัย